প্রাথমিকে ৩২ হাজার শিক্ষকের চাকরি বহাল

কলকাতা: প্রাথমিকের ৩২ হাজার চাকরি (Primary Teachers Recruitment Case) বাতিল মামলায় একক বেঞ্চের রায় খারিজ। প্রাক্তন বিচারপতি অভিজিতের রায় খারিজ করে ৩২ হাজারে চাকরি বহাল রাখার নির্দেশ কলকাতা হাইকোর্টের (Calcutta High Court) বিচারপতি তপব্রত চক্রবর্তী ও বিচারপতি ঋতব্রত মিত্রের ডিভিশন বেঞ্চের। রায়ের কপিতে স্বাক্ষর করেন দুই বিচারপতি। আদালতের পর্যবেক্ষণ নিয়োগ প্রক্রিয়ায় দুর্নীতি হয়েছে এটা ঠিক। যে অযোগ্যরা চাকরি পেয়েছে তা চিহ্নিত করা হয়েছে। কিন্তু ৯ বছর চাকরি করার পর সেই সকলের পরিবারের কথা ভেবে ৩২ হাজার চাকরি বহাল রাখল বিচারপতি তপব্রত চক্রবর্তী ও বিচারপতি ঋতব্রত মিত্রের ডিভিশন বেঞ্চ।

যাবতীয় জল্পনার অবসান ঘটিয়ে ৩২ হাজার প্রাথমিক শিক্ষকের চাকরি বাতিল সংক্রান্ত মামলায় রায় দিল বিচারপতি তপোব্রত চক্রবর্তী ও বিচারপতি ঋতব্রতকুমারের ডিভিশন বেঞ্চ। প্রাক্তন বিচারপতি অভিজিৎ গঙ্গোপাধ্যায়ের সিঙ্গেল বেঞ্চের চাকরি বাতিল সংক্রান্ত নির্দেশকে খারিজ করল কলকাতা হাইকোর্ট। আদালতের রায়ে বহাল থাকল ৩২ হাজার চাকরি। কলকাতা হাইকোর্টের এই রায়ের ফলে স্বস্তিতে ৩২ হাজার প্রাথমিক শিক্ষকরা। এদিনের রায়ে জানানো হয়েছে, “দীর্ঘ ৯ বছর পর চাকরি বাতিল করা হলে তার বিরূপ প্রভাব পড়বে।” বিচারপতিদের পর্যবেক্ষণ, ‘‘কিছু অনিয়ম হয়েছে। কিন্তু তার জন্য সবার চাকরি বাতিল করা উচিত নয়। এত দিন চাকরি করেছেন ৩২ হাজার শিক্ষক। তাঁদের পরিবারের কথা ভেবে আদালত চাকরি বাতিল করছে না।’’

আরও পড়ুন: হুমায়ুনের বিস্ফোরক মন্তব্য, ‘আগাম গ্রেফতারির’ নির্দেশ, রাজ্যকে চিঠি রাজ্যপালের

২০১৪ সালে প্রাথমিক নিয়োগের পরীক্ষা টেট-এ উত্তীর্ণ হয়ে ২০১৬ সালে নিয়োগ পান ৪২,৯৪৯ জন চাকরিপ্রার্থী। কিন্তু, পরে অভিযোগ ওঠে চাকরিপ্রাপ্ত ৪২ হাজার ৯৪৯ জন শিক্ষকের মধ্যে ৩২ হাজার শিক্ষকের নিয়োগ হয়েছে নিয়ম না মেনেই। এমনকি এই শিক্ষকেরা ‘অপ্রশিক্ষিত’ বলেও দাবি ওঠে। অভিযোগের ভিত্তিতে মামলা দায়ের হলে ২০২৩ সালের ১২ মে কলকাতা হাইকোর্টের তৎকালীন বিচারপতি অভিজিৎ গঙ্গোপাধ্যায়ের একক বেঞ্চ ৩২ হাজার শিক্ষকেরই চাকরি বাতিলের নির্দেশ দেন। সেই রায়কে খারিজ করল কলকাতা হাইকোর্ট।

দেখুন ভিডিও